L 52/38
FI
Euroopan unionin virallinen lehti
20.2.2023
LIITE XIII
Korkeapatogeeninen lintuinfluenssa (HPAI) 1 OSA ERITYISEDELLYTYKSET HÄTÄROKOTUKSENA ANNETUN SUOJAROKOTUKSEN TOTEUTTAMISEKSI KORKEAPATO­ GEENISEN LINTUINFLUENSSAN EHKÄISEMISEKSI JA TORJUMISEKSI
1.
Rokotusvyöhykkeen koko: Ei erityisedellytyksiä. 2.
Rokotusvyöhykettä ympäröivän suoja-alueen koko: Ei erityisedellytyksiä. 3.
Käytettävä rokotetyyppi: Rokotteet, jotka eivät sisällä elävää lintuinfluenssavirusta (elävää lintuinfluenssavirusta si­ sältäviä rokotteita ei saa käyttää riippumatta siitä, onko ne heikennetty). 4.
Vähimmäiskattavuus: Ei erityisedellytyksiä. 5.
Kohteena olevat eläimet/lajit: siipikarja tai vankeudessa pidettävät linnut, joita pidetään viralliseen rokotussuunnitel­ maan sisältyvissä pitopaikoissa.
2 OSA ERITYISEDELLYTYKSET TEHOSTETULLE LABORATORIOSEURANNALLE, JOTA ON TOTEUTETTAVA ROKOTUSVYÖ­ HYKKEELLÄ JA SITÄ YMPÄRÖIVÄLLÄ SUOJA-ALUEELLA HÄTÄROKOTUKSENA ANNETUN SUOJAROKOTUKSEN AI­ KANA KORKEAPATOGEENISEN LINTUINFLUENSSAN EHKÄISEMISEKSI JA TORJUMISEKSI
Laboratorioseurantaa – keräämällä näytteitä virologista testiä varten – on toteutettava kahden viikon välein pitopaikoissa, joissa on toteutettu hätärokotuksena annettu suojarokotus korkeapatogeenisen lintuinfluenssan luonnonviruksen aihe­ uttaman tartunnan havaitsemiseksi.
Seurannan on mahdollistettava se, että HPAI-viruksen aiheuttaman tartunnan enin­ tään 5 prosentin esiintyvyys havaitaan rokotetussa pitopaikassa 95 prosentin luotettavuustasolla.
3 OSA ELÄIMET JA TUOTTEET, JOIHIN SOVELLETAAN SIIRTOKIELTOA JA 13 ARTIKLAN MUKAISEN POIKKEUKSEN MYÖNTÄMISTÄ KOSKEVIA ERITYISEDELLYTYKSIÄ ROKOTUSVYÖHYKKEELLÄ, JOLLA TOTEUTETAAN HÄTÄROKOTUKSENA ANNETTU SUOJAROKOTUS KORKEAPATOGEENISEN LINTUINFLUENSSAN EHKÄISEMISEKSI JA TORJUMISEKSI
1.
Eläimet ja tuotteet, joihin sovelletaan siirtokieltoa: rokotettu siipikarja tai rokotetut vankeudessa pidettävät linnut ja niistä saatavat tuotteet rokotusvyöhykkeellä ja sen ulkopuolella. 2.
Sukusolut ja alkiot, joihin sovelletaan keräyskieltoa: ei sovelleta. 3.
Edellytykset poikkeuksen myöntämiselle 13 artiklan 2 kohdan b alakohdan ii alakohdan, 13 artiklan 3 kohdan b alakohdan ja 13 artiklan 4 kohdan b alakohdan mukaisesti.
Rokotetun siipikarjan tai rokotettujen vankeudessa pidettävien lintujen ja niistä saatavien tuotteiden siirrot rokotus­ vyöhykkeellä ja sen ulkopuolella voidaan sallia ainoastaan delegoidun asetuksen (EU) 2020/687 28, 29 ja 30 artiklassa, 31 artiklan 1 kohdassa sekä 33, 34 ja 37 artiklassa säädetyissä tapauksissa ja samojen yleisten ja erityisten edellytysten mukaisesti.
Palautumisjakson päätyttyä 5 osan 2–4 kohdassa vahvistetut toimenpiteet on pidettävä voimassa rokotettuja eläimiä pitävissä pitopaikoissa niin kauan kuin ne pitävät rokotettuja eläimiä.